wickkiey/tamil-wikipedia-markdown huggingface dataset:
# இராஜ்கர், ராஜஸ்தான்



**இராஜ்கர் (Rajgarh)** என்பது இந்தியாவில் ராஜஸ்தான் மாநிலத்தின் வடக்கு பகுதியின் சூரூ மாவட்டத்தில் உள்ள ஒரு நகரம் மற்றும் வட்டமாகும். இராஜ்கரில் உள்ள இரயில் நிலையம் சாதுல்பூர் என்று அழைக்கப்படுகிறது. இராஜ்கரை ஒத்த பெயர்களைக் கொண்ட இடங்களிலிருந்து வேறுபடுத்துவதற்காக, சாதுல்பூர் சமீபத்திய காலங்களில் நகரத்தின் பெயருக்கு ஒத்ததாக மாறிவிட்டது. இது அரியானா எல்லைக்கு அருகில் உள்ளது.  

## விளக்கம்
இராஜ்கர், ராஜ்கர் ஆர்சலர் மிட்டல் நிறுவனத்தின் லட்சுமி நிவாஸ் மித்தல் மற்றும் பொருளாதார நிபுணரும் இந்திய ரிசர்வ் வங்கியின் முன்னாள் ஆளுநருமான பிமல் ஜலான் ஆகியோரின் பிறப்பிடமாகும். பாராலிம்பிக்கில் தங்கப்பதக்கம் வென்ற தேவேந்திர ஜஜாரியா ஒலிம்பிக் வீரரும் மற்றும் சாதுல்பூரைச் சேர்ந்த சட்டமன்ற உறுப்பினருமான பத்மசிறி கிருட்டிணா பூனியா ஆகியோரும் இந்த ஊரைச் சேர்ந்த சில குறிப்பிடத்தகுந்தவர்கள்.  

## கண்ணோட்டம்
இராஜ்கர் என்பது ராஜஸ்தானின் சூரூ மாவட்டத்தில் உள்ள நகராட்சி நகரமாகும். இராஜ்கர் நகரம் 40 *வார்டுகளாக* பிரிக்கப்பட்டுள்ளது, இதற்காக 5 ஆண்டுகளுக்கு ஒரு முறை தேர்தல் நடத்தப்படுகிறது. இந்தியாவின் 2011 மக்கள்தொகை கணக்கெடுப்பு அறிக்கையின்படி இராஜ்கர் நகராட்சியில் 59,193 பேர் என்ற அளவில் இருக்கின்றனர். இதில் 30,710 ஆண்களும் மற்றும் 28,483 பெண்களும் உள்ளனர்.  

0-6 வயதுடைய குழந்தைகளின் மக்கள் தொகை 8122 ஆகும். இது இராஜ்கரின் மொத்த மக்கள் தொகையில் 13.72% ஆகும். இராஜ்கர் நகராட்சியில், பெண் பாலியல் விகிதம் மாநில சராசரியான 928 க்கு எதிராக 927 ஆகும். மேலும், மாநில சராசரியான 888 உடன் ஒப்பிடும்போது இராஜ்கரில் குழந்தை பாலியல் விகிதம் 880 ஆகும். இராஜ்கர் நகரத்தின் கல்வியறிவு விகிதம் மாநில சராசரியான 66.11% ஐ விட 72.72% அதிகமாகும். இராஜ்கரில், ஆண்களின் கல்வியறிவு 83.30% ஆகவும், பெண் கல்வியறிவு விகிதம் 61.41% ஆகவும் உள்ளது.  

## வரலாறு
செகாவதியைச் சேர்ந்த மகாராஜா முதலாம் இராஜ் சிங் என்பவரின் பெயரால் இராஜ்கர் என்று பெயரிடப்பட்டுள்ளது. இது சோங்கரர்கள் (ராஜ்புத்திரர்கள்) ஆட்சி செய்த செகாவதியின் ஒரு பகுதியாகும்.  

இராஜ் கோட்டை 1806 ஆம் ஆண்டில் செகாவதியைச் சேர்ந்த மகாராஜா முதலாம் இராஜ் சிங் என்பவரால் கட்டப்பட்டது. பெரும்பாலான முஸ்லிம்கள் நர்காரிலிருந்து இங்கு குடிபெயர்ந்து கோட்டையைக் கட்டும் பணியை மேற்பார்வையிட்டனர்; அவர்கள் உள்ளூர் பழங்குடியினருடன் போரிட்டு அவர்களை தோற்கடித்தனர். உள்ளூர் பழங்குடியினர் கோட்டை கட்டுவதற்கு ஆதரவாக இல்லை. இந்த துணிச்சலான வெற்றியில் செகாவதி ஆட்சியாளர் மிகவும் மகிழ்ச்சியடைந்தார்.  

## நிலவியல்
இராஜ்கரில் அமைந்துள்ளது. சாதுல்பூர் இரயில் நிலையம் ) உயரத்தில் உள்ளது .  

## காலநிலை
இப்பகுதியில் குளிர்காலத்தில் உறைபனியில் ஆரம்பித்து படிப்படியாக கோடைகாலத்தில் 50 ° C வெப்பநிலை வரை உயரும். சூரூ மாவட்டமும் நாட்டின் வெப்பமான மண்டலமாகும்.
# சாகியா, பீகார்


**சாகியா (Chakia )** என்பது இந்தியாவின் பீகாரின் கிழக்கு சம்பாரண் மாவட்டத்திலுள்ள ஒரு முக்கியமான மற்றும் வணிக நகரமாகும். மேலும் இது நகர் ஊராட்சியாகவும் இருக்கிறது. பிரிட்டிசு ஆட்சியின் போது, சம்பாரண் சர்க்கரை ஆலை 1905 இல் இங்கு நிறுவப்பட்டது. கரும்பு ஆலை 1995 முதல் செயலிழந்துள்ளது. அருகிலுள்ள கிராமங்களுக்கான பல நுழைவாயில்களில் சாகியாவும் ஒன்றாகும். துணிமணிகள் மற்றும் உணவு தானியங்கள் கிராமங்களுக்கு சாகியாவிலிருந்து வர்த்தகம் செய்யப்படுகின்றன. சாகியா இப்போது வேகமாக வளர்ந்து வரும் நகரம் ஆகும்.  

## நதி
இந்த நகரத்தில் புர்கி கண்டகி என்ற ஒரு நதி உள்ளது. இது கண்டகி ஆற்றின் ஒரு கிளையாறாகும்..  

## புள்ளிவிவரங்கள்
2011 மக்கள் தொகைக் கணக்கெடுப்பின்படி, சாகியாவில் 20,686 மக்கள் தொகையாக இருந்தது. ஆண்கள் 53% மற்றும் பெண்கள் 47% ஆகும். சாகியாவின் சராசரி கல்வியறிவு விகிதம் 51% ஆகும். இது தேசிய சராசரியான 59.5% ஐ விடக் குறைவு; ஆண் கல்வியறிவு 60% மற்றும் பெண் கல்வியறிவு 40%. மக்கள் தொகையில் 20% 6 வயதுக்குட்பட்டவர்கள்.  

## புத்தமதச் சுற்றுலா
பாட்னாவிலிருந்து 110 கி.மீ தூரத்தில் கிழக்கு சம்பாரண் மாவட்டத்தில் 104 அடி உயரம் (32 மீ) கொண்ட கேசரியா என்ற தாது கோபுரம் உள்ளது.
# ஜெதெப்பிரே



**ஜெதப்பிரே** (**Djedefre** (also known as **Djedefra** and **Radjedef**) பண்டைய எகிப்தின் பழைய இராச்சியத்தை ஆண்ட நான்காம் வம்சத்தின் மூன்றாம் பார்வோன் ஆவார். இவர் கூபுவிற்குப் பின்னர் எகிப்தின் பழைய இராச்சியத்தை கிமு 2566 முதல் 2558 முடிய 8 ஆண்டுகள் ஆண்டார். இவர் சூரியக் கடவுளான இராவின் மகன் எனப்பொருள்படும் படியாக **சா-இரா** என்ற அரசப் பட்டப் பெயரை அறிமுகப்படுத்தினார். இவர் தனது கல்லறைக்கான பிரமிடை கீசா நகரத்திற்கு வடக்கே எட்டு கிலோ மீட்டர் தொலைவில் உள்ள அபு ரவாஷ் எனும் நகரத்தில் ஜெதெப்பிரே பிரமிடு கட்டினார். கல்லறையில் இவர் தனது பட்டத்து இராணி இரண்டாம் ஹெடேப்பியரசின் உருவத்தை ஸ்பிங்ஸ் வடிவத்தில் அமைத்தார்.  

இரா-ஜெதப்பிரேவின் பெயர்]]  


## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
# மென்கௌரே



**மென்கௌரே** (**Menkaure** (also **Menkaura**,) பண்டைய எகிப்தின் பழைய இராச்சியத்தை ஆண்ட நான்காம் வம்சத்தின் 5-வது பார்வோன் ஆவார். இவர் கீசா நகரத்தில் தனது கல்லறைக்கான மென்கௌரே பிரமிடு கட்டினார். கூபுவின் பேரனான மென்கௌரேவின் தந்தை காப்ரா ஆவார். இவருக்கு இரண்டு மனைவிகளும் மற்றும் பட்டத்து இளவரசர் செப்செஸ்காப் உள்ளிட்ட ஐந்து குழந்தைகளும் இருந்தனர். இவர் கீசா நகரத்தில் தனது கல்லறைக்கான மென்கௌரே பிரமிடு கட்டினார்.  

பெண் கடவுள், வலது பக்கம் பசுக் கடவுள் சிற்பம்]]  

## படக்காட்சிகள்

## இதனையும் காண்க
- மென்கௌரே பிரமிடு
- பாரோக்களின் பட்டியல்
- பண்டைய எகிப்திய அரசமரபுகள்
# சிறீலங்கா சுதந்திர மக்கள் கூட்டமைப்பு


**சிறீலங்கா சுதந்திர மக்கள் கூட்டமைப்பு** (*Sri Lanka People's Freedom Alliance*, **SLPFA**; ) என்பது is இலங்கை பொதுசன முன்னணி, இலங்கை சுதந்திரக் கட்சி மற்றும் பதினைந்து சிறிய கட்சிகள் இணைந்து 2019 ஆம் ஆண்டில் ஏற்படுத்திய ஒரு இடதுசாரி அரசியல் கூட்டணியாகும்.  

## வரலாறு
2019 அக்டோபர் 31 அன்று இலங்கை பொதுசன முன்னணி, இலங்கை சுதந்திரக் கட்சி உட்படப் 17 அரசியல் கட்சிகள் கொழும்பில் இக்கூட்டமைப்பை உருவாக்கின. இந்த 17 கட்சிகளாவன:  

இக்கூட்டமைப்பு 2019 அரசுத் தலைவர் தேர்தலில் போட்டியிட்டு வெற்றி பெற்ற இலங்கை பொதுசன முன்னணி வேட்பாலர் கோட்டாபய ராஜபக்சவை ஆதரித்தது. 2020 நாடாளுமன்றத் தேர்தலில் இக்கூட்டணி ஐக்கிய மக்கள் சுதந்திரக் கூட்டணியின் நாற்காலி சின்னத்தில் போட்டியிடவிருந்தது. ஆனாலும், 2020 பெப்ரவரியில், தனது மொட்டு சின்னத்தில் இது போட்டியிடவுள்ளது.
# சகுரா



**சகுரே** (**Sahure** (also **Sahura**), பண்டைய எகிப்திய மொழியில் சகுரே என்பதற்கு சூரியக் கடவுளான இராவிற்கு நெருக்கமானவர் என்பது பொருள். இவர் பழைய எகிப்திய இராச்சியத்தை ஆண்ட ஐந்தாம் வம்சத்தின் இரண்டாம் பார்வோன் ஆவார். இவர் பழைய எகிப்திய இராச்சியத்தை கிமு 25-ஆம் நூற்றாண்டின் துவக்கத்தில் 13 ஆண்டுகள், 5 மாதங்கள் மற்றும் 12 நாட்கள் ஆண்டார். இவரது ஆட்சிக் காலத்தில் எகிப்து அரசியல் மற்றும் பண்பாட்டில் சிறந்து விளங்கியது. பார்வோன் யுசர்காப்பிற்கு பின்னர் ஆட்சி பீடம் ஏறிய அவரது மகனான சகுரே என்ற சகுராவிற்குப் பின்னர் நெபரிக்கரே ககாய் எகிப்தின் அரியனை ஏறினார்.  

இவரது ஆட்சியில் லெவண்ட் கடற்கரை பகுதி இராச்சியங்களுடன் வணிகம் மேற்கொண்டார். மேலும் தற்கால லெபனான் பகுதிகளை கடற்படை படகுகளுடன் சென்று கைப்பற்றினார். மேலும் பண்டு, லிபியா மற்றும் சினாய் பகுதிகளை படையெடுத்துக் கைப்பற்றினார். பார்வோன் சகுரா தன் ஆட்சியின் துவக்கத்திலே, தனக்கான சகுரா பிரமிடை அபுசிர் நகரத்தில் நிறுவினார்.  

மன்னர் சகுரேவின் பெயர்]]  

, அபுசிர்]]  

## இதனையும் காண்க
- சகுரா பிரமிடு
- பாரோக்களின் பட்டியல்
- பண்டைய எகிப்திய அரசமரபுகள்
# நைட்ராட்டின்



**நைட்ராட்டின்** *(Nitratine)* என்பது NaNO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நைட்ராடைட்டு, கனசதுர நைட்டர், சிலி சால்ட்பீட்டர் போன்ற பல பெயர்களாலும் இக்கனிமம் அழைக்கப்படுகிறது. சோடியம் நைட்ரேட்டின் இயற்கையாகத் தோன்றும் வடிவமே நைட்ராட்டின் ஆகும். சால்ட்பீட்டரின் சோடியம் வரிசைச் சேர்மம் என்று இது வகைப்படுத்தப்படுகிறது. முக்கோணப் படிகத் திட்டத்தில் இது படிகமாகிறது. ஆனால் அரிதாக நல்ல படிகவடிவத்தில் நைட்ராட்டின் தோன்றுகிறது. இதன் படிக வடிவம் கால்சைட்டின் படிகவடிவத்தை ஒத்திருக்கிறது. மென்மையும் இலேசானதாகவும் உள்ள நைட்ராட்டினின் மோவின் கடினத்தன்மை அளவுகோல் மதிப்பு 1.5 முதல் 2 என மதிப்பிடப்படுகிறது. 2.24 முதல் 2.29 என்ற ஒப்படர்த்தியும், nω=1.587 மற்றும் nε=1.336 முதலான ஒளிவிலகல் எண் மதிப்பும் பிற சில அளவீடுகளாகும்.  

பன்னாட்டு கனிமவியல் சங்கம் நைட்ராட்டின் கனிமத்தை Ntt என்ற குறியீட்டால் அடையாளப்படுத்துகிறது.  

வழக்கமான நைட்ராட்டின் படிகங்கள் வெள்ளை பூசப்பட்டது போலவும் சாம்பல் முதல் மஞ்சள் நிற பழுப்பு நிற பொருண்மைகளாகவும் இருக்கின்றன. அரிதான படிகங்கள் பொதுவாக கால்சைட்டு கட்டமைப்பின் அசமபக்கமான ஒழுங்கற்ற வடிவத்தைக் கொண்டுள்ளன. வறண்ட சூழலில் படிகத்தூளாக மட்டுமே இது காணப்படுகிறது. நீரில் மிகவும் கரையக்கூடியதாகவும் காற்றில் இருந்து தண்ணீரை உறிஞ்சக் கூடியதாகவும் ஈரப்பதமான காற்றில் வெளிப்படும் போது சோடியம் நைட்ரேட் கரைசல் தேங்கிய ஒரு குட்டையாகவும் மாறும்.  

நைட்ராட்டின் ஒரு காலத்தில் உரம் மற்றும் பட்டாசு உள்ளிட்ட பிற இரசாயன பயன்பாடுகளுக்கு உதவும் நைட்ரேட்டுகளின் முக்கிய ஆதாரமாக இருந்தது. கலிபோர்னியாவிலுள்ள மலைத் தொடர்களிலும் சிலியின் அட்டகாமா பாலைவனத்திலும் இது 1845 ஆம் ஆண்டு முதல் அறியப்பட்டு வருகிறது. அமோனியா தயாரிக்கும் ஏபர்-போசு செயல்முறை தடைசெய்யப்பட்ட அமெரிக்காவில் இன்னமும் கூட இயற்கை வேளாண்மையில் இது பயன்படுத்தப்படுகிறது. ஆனால் பன்னாட்டு இயற்கை வேளாண் முறையில் இது தடை செய்யப்பட்டுள்ளது.
# அமெரிக்கப் பழங்குடி மக்கள் மரபியல் வரலாறு


**அமெரிக்கப் பழங்குடி மக்கள் மரபியல் வரலாறு** (*genetic history of indigenous peoples of the Americas*) முதன்மையாக மாந்தரின ஒய்-குறுமவக மரபன் ஒருமைப் பண்புக்குழுக்களையும் மாந்தரின ஊன்குருத்து மரபன் ஒருமைப் பண்புக்குழுக்களையும் வைத்து எழுதப்படுகிறது. மேலும் இதற்கு நிகரிணைக் குறுமவக, அதாவது (பாலினமல்லாத/உடலகக்) குறுமவகக் குறிப்பான்களும் பயன்கொள்ளப்படுகின்றன. என்றாலும் இந்தக் குறுமவகக் குறிப்பான்களில் மற்ற இருவகைகளை விட மேற்படிவுகள் அமைவதால் அவற்றில் இருந்து கணிசமாக வேறுபடுகின்றன. அமெரிக்கப் பழங்குடி மக்களின் மரபியல் கட்டமைப்பு தெளிவான இருவேறு மரபியல் வரலாறுகளைக் கொண்ட மக்கள் பிரிவைக் காட்டுகிறது. அதாவது, முதலில் அமெரிக்கு வந்த மக்கள் பரவலையும் பிறகுவைரண்டாவதாக வந்து குடியேறிய ஐரோப்பிய மக்கள் பரவலையும் காட்டுகிறது. முன்னதே இன்றைய அமெரிக்கப் பழங்குடி மக்களின் பல மரபன் கால்வழிகளிலும் ஒருமைப் பண்புக் குழுக்களிலும் அமைகிறது.
# அன்னாசாகேப் சகசுரபுத்தே


**அன்னாசாகேப் சகசுரபுத்தே (Annasaheb Sahasrabuddhe)** இவர் ஓர் இந்திய சுதந்திர ஆர்வலரும், காந்தியவாதியும், சமூக சேவகரும் மற்றும் வினோபா பாவே அவர்களால் தொடங்கப்பட்ட நிலக்கொடை இயக்கத்தின் தலைவர்களில் ஒருவராகவும் இருந்தார். வர்தாவில் சேவா கிராமம் அறக்கட்டளையின் செயலாளராக இருந்த இவர், 1960 ல் இந்திய திட்டக் குழு தலைமையில் இந்திய அரசு அமைத்த ஊரக தொழில்துறை நிலைக்குழுவுக்குத் தலைமை தாங்கினார்.  

நிலக்கொடை இயக்கத்தின் ஒரு பகுதியாக வினோபா பாவே கிராமதானத் திட்டத்தை அறிமுகப்படுத்தியபோது, ஒடிசாவின் கோராபுட் மாவட்டத்தில் இந்த திட்டத்தை செயல்படுத்த சகசுரபுத்தேவிடம் ஒப்படைக்கப்பட்டது. மேலும் இவர் இந்த திட்டத்தை வெற்றிகரமாக மேற்கொண்டதாக தெரிவிக்கப்பட்டது.  

இவர் புகழ்பெற்ற சமூக ஆர்வலரான பாபா ஆம்தேவின் நெருங்கிய கூட்டாளியாக இருந்தார். சமுதாயத்திற்கு இவர் செய்த பங்களிப்பிற்காக இந்திய அரசு 1970 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருது இவருக்கு வழங்கியது .  

இவரது வாழ்க்கை கதை *மாஜி ஜாதன்* (என் வளர்ப்பு) என்ற பெயரில் ஆவணப்படுத்தப்பட்டுள்ளது. இந்திய கரிம வேளாண்மைச் சங்கம் இவரது நினைவாக ஆண்டுதோறும் அன்னாசாகேப் சசுரபுத்தே விருதை வழங்கி வருகிறது.
# லாலா அன்சுராஜ் குப்தா


**லாலா அன்சுராஜ் குப்தா** (**Lala Hansraj Gupta** ) இவர் ஓர் இந்தியவைச் சேர்ந்த கல்வியாளரும், சமூக சேவகரும் மற்றும் தொண்டுள்ளம் படைத்தவரும் ஆவார். சமுதாயத்திற்காக இவர் ஆற்றிய சேவைகளுக்காக இந்திய அரசு இவருக்கு பத்ம விபூசண் விருது வழங்கியது.  

இவர் தில்லியின் ஏழாவது நகரத் தந்தையாக பணியாற்றினார். மறைந்த எல்.என் பிர்லாவுடன் லாலா அன்ஸ்ராஜ் குப்தா; கே. கே. பிர்லா மற்றும் சரத் ராம் ஆகியோர் தில்லியின் வெளிச்சங்கள் ஆவர். இவர்கள் 1944 இல் நிறுவப்பட்ட**குழந்தைகள் கல்விச் சங்கத்தின்** நிறுவன உறுப்பினர்கள் ஆவர். கல்வியின் வெளிச்சத்தை பரப்புவதற்கான உன்னத காரணத்திற்காக இவர்கள் கைகோர்த்தனர். பால பாரதி பொதுப் பள்ளி என்பது 1860 ஆம் ஆண்டு சங்கங்கள் பதிவுச் சட்டத்தின் கீழ் பதிவுசெய்யப்பட்ட குழந்தைகள் கல்விச் சங்கத்துக்கு சொந்தமான தனியார் நிறுவனங்களில் ஒன்றாகும்.  

இவர் 1985 சூலை 3 அன்று இறந்தார். இவருக்கு அங்கிரா தேவி என்ற மனைவுயும் தேஸ்ராஜ் குப்தா, சிவராஜ் குப்தா, ராஜேந்திர குப்தா மற்றும் மகேந்திர குப்தா என்கிற நான்கு மகன்களும்; மற்றும் சசி மற்றும் பிரதிபா என்ற இரு மகள்களும் இருந்தனர்.
# இரத்தன் லால் ஜோசி

**இரத்தன் லால் ஜோஷி (Ratan Lal Joshi)** இவர் ஓர் இந்திய சுதந்திர ஆர்வலரும், பத்திரிகையாளரும், எழுத்தாளரும் ஆவார். 1922 ஆம் ஆண்டு சூன் 28 ஆம் தேதி இந்திய மாநிலமான ராஜஸ்தானில் உள்ள பாலைவன நகரமான சூரூவில் பிறந்த இவர், 18 வயதிலிருந்தே இந்திய சுதந்திரப் போராட்டத்தில் ஈடுபட்டார். வெள்ளையனே வெளியேறு இயக்கத்தின் போது சிறைவாசம் அனுபவித்தார். பத்திரிகையை ஒரு தொழிலாகத் தேர்ந்தெடுத்த இவர், மகாத்மா காந்தி நிறுவிய *ஹரிஜன்* என்ற வார இதழில் சேர்ந்தார். அப்போதைய அப்பத்திரிக்கையின் தலைமை ஆசிரியரான கிசோரலால் பாய் மஷ்ருலாவாவின் கீழ் பயிற்சி பெற்றார். பின்னர், இவர் பல பதிப்பகங்களில் பணிபுரிந்தார். மேலும் பாய்-பாஹின், சமாஜ் சேவக், வீர் பூமி, ராஜஸ்தான், ராஜஸ்தான் சமாஜ் மற்றும் குல் லட்சுமி போன்ற பத்திரிகைகளைத் திருத்தியுள்ளார். லால் கில் மெயின், கிராந்திகரி ப்ரே நே கே ஸ்ரோட் மற்றும் மிருத்யுஞ்சய் ஆகிய மூணு புத்தகங்களை வெளியிட்டுள்ளார்.  

இந்திய சுதந்திரத்திற்குப் பிறகு, ஜோசி பல அமைப்புகளுடன் தொடர்பு கொண்டிருந்தார். ஜெய்ப்பூரை தளமாகக் கொண்ட *சகித் சமாரக ஈவம் சுவாதிநாதா சங்கிராம் சோத் சனசுதான்*, மற்றும் அகில இந்திய சுதந்திர போராளிகள் அமைப்பு போன்றவற்றின் செயலாளராகவும் மற்றும் *ராஜஸ்தான் சுதந்திர போராளிகள் அமைப்பின்* உறுப்பினராகவும் இருந்தார். 1970 களின் முற்பகுதியில் இவர் இந்திரா காந்தியின் நெருங்கிய ஆலோசகராக இருந்தார். இவர் 2006 செப்டம்பர் 19, அன்று, மும்பையில், தனது 84 வயதில் இறந்தார்.
# நவஜீவன் அறக்கட்டளை


**நவஜீவன் அறக்கட்டளை (Navajivan Trust )** என்பது இந்தியாவின் அகமதாபாத்தை மையமாகக் கொண்ட ஒரு பதிப்பகம் ஆகும். இது 1929 ஆம் ஆண்டில் மகாத்மா காந்தியால் நிறுவப்பட்டது. மேலும் இதுவரையில் ஆங்கிலம், குஜராத்தி, இந்தி மற்றும் பிற மொழிகளில் 800 க்கும் மேற்பட்ட தலைப்புகளை வெளியிட்டுள்ளது.  

முன்னதாக, நவஜீவன் 1919 (செப்டம்பர் 7) முதல் 1931 வரை அகமதாபாத்தில் இருந்து குஜராத்தியில் காந்தியால் வார இதழாக வெளிவந்துள்ளது.  

## குறிக்கோள்

நவஜீவன் என்ற சொல்லுக்கு இந்தி, குஜராத்தி மற்றும் பிற இந்தோ-ஆரிய மொழிகளில் "ஒரு புதிய வாழ்க்கை" என்று பொருள்படும்.  

துவங்கிய நேரத்தில் அதன் அறிவிப்பில் கூறியது போல, நவஜீவன் அறக்கட்டளையின் நோக்கம், இந்தியாவுக்கான சுவராஜ்ஜியம் அடைவதற்கு அமைதியான வழிமுறைகளை பரப்புவதே ஆகும். .  

நவஜீவனை நடத்துவதற்கு இந்த பொருளின் நிறைவேற்றத்திற்காக, அதன் மூலம் சுயராஜ்ஜியத்தை அமைதியாக அடைவதற்கான பிரச்சாரத்தை முன்னெடுக்க; மற்றும் குறிப்பாக:  

- இராட்டைச் சக்கரம் மற்றும் காதி ஆகியவற்றை பரப்புவதற்கு;
- தீண்டாமையை அகற்றுவதற்காக பிரச்சாரம் செய்ய;
- இந்துக்கள் மற்றும் முஸ்லீம்கள் மற்றும் இந்தியாவில் குடியேறிய பல்வேறு சமூகங்களுக்கு இடையிலான ஒற்றுமைக்காக பிரச்சாரம் செய்ய;
- தோல் பதனிடும் தொழிற்சாலைகள், பால்பண்ணைகள் மற்றும் பிற நிறுவனங்களைத் தொடங்குவதற்கும் நிர்வகிப்பதற்கும் பிரச்சாரம் செய்வதன் மூலம் பசுவைப் பாதுகாப்பதற்கான ஆக்கபூர்வமான வழிகளை மக்கள் முன் முன்வைத்தல்;
- பெண்களின் முன்னேற்றத்திற்கான வழிகளைப் பரப்புவதற்கு:

: 1. குழந்தை திருமணத்திற்கு எதிர்ப்பு  
: 2. விதவை-மறுமணம் என்ற கருத்தை கட்டுப்படுத்தப்பட்ட முறையில் பரப்புதல்  
: 3. பெண்களுக்கான கல்வி;  

- நாடு முழுவதும் உள்ள மக்களின் பார்வையில் ஆங்கில மொழி பெற்றுள்ள இயற்கைக்கு மாறான கவர்ச்சியை உடைப்பதற்கும், அதன் இடத்தில் இந்தி அல்லது இந்துஸ்தானியை நிறுவுவதற்காக பிரச்சாரம் செய்வதற்கும்;
- மக்களின் மத, சமூக, பொருளாதார மற்றும் அரசியல் முன்னேற்றத்திற்கு வழிவகுக்கும் பிற வழிகள் பத்திரிகைகள் மற்றும் புத்தகங்களை வெளியிடுவதன் மூலம் பிரச்சாரம் செய்தல்;
- நிறுவனம் நடத்திய செய்தித்தாள்களிலும், பிரசுரங்கள், புத்தகங்கள் போன்றவற்றிலும் விளம்பரங்களை எடுக்கக்கூடாது; நிறுவனத்தின் அச்சகங்களில் ஏற்றுக்கொள்வதும், நிறுவனத்தின் நோக்கங்களுக்கும் பொருள்களுக்கும் எதிரானது போன்ற அச்சிடுதலுக்கான வேலை;
- நிர்வாக ஆண்டு முடிவடைந்த மூன்று மாதங்களுக்குள் நிறுவனம் மற்றும் அதன் கணக்குகளின் செயல்பாடுகள் குறித்த அறிக்கையை வெளியிட;
- எப்போதும் தன்னம்பிக்கை அடிப்படையில் நிறுவனத்தின் அனைத்து நடவடிக்கைகளையும் முன்னெடுக்க வலியுறுத்த வேண்டும்.

மக்களின் மத, சமூக, பொருளாதார மற்றும் அரசியல் முன்னேற்றத்திற்காக காந்தி ஆரம்பித்த நடவடிக்கைகள் பத்திரிகைகள் மற்றும் புத்தகங்களை வெளியிடுவதன் மூலம் நவஜீவன் அறக்கட்டளை பிரச்சாரம் செய்ய இருந்தது. இது தன்னம்பிக்கை அடிப்படையில் அனைத்து நடவடிக்கைகளையும் முன்னெடுப்பதாகும். தன்னம்பிக்கையின் நோக்கத்திற்காக, அறக்கட்டளையின் நோக்கங்களுக்கு முரணான அத்தகைய எழுத்துக்களை அச்சிடுவதை பத்திரிகைகள் மேற்கொள்ளக்கூடும். நவஜீவன் அறக்கட்டளையின் அர்ப்பணிப்புள்ள அறங்காவலர்களின் வரவு, அவர்கள் கடந்த காலத்தின் இலாபகரமான அச்சிடும் பணிகளின் விலையிலும் கூட அறக்கட்டளையின் நோக்கங்களை கண்டிப்பாக அவதானித்துள்ளனர். இதேபோல் அறக்கட்டளை வெளியிட்ட வார இதழ்கள், ஆவணங்கள் அல்லது புத்தகங்களில் எந்த விளம்பரமும் எடுக்கப்படவில்லை. இதுவரை எந்தவொரு மானியமும் நன்கொடையும் அறக்கட்டளையால் ஏற்றுக்கொள்ளப்படாததால், தன்னம்பிக்கையின் நோக்கமும் கண்டிப்பாகக் காணப்படுகிறது.
# மகாதேவ ஐயர் கணபதி


**மகாதேவா ஐயர் கணபதி (Mahadeva Iyer Ganapati)** (1903 - 1976) எம். கணபதி என்றும் அழைக்கப்படும் இவர் ஓர் இந்திய பொறியாளர் ஆவார், இவர் தேசிய திட்டங்களில் செய்த சாதனைகளுக்கு நன்கு அறியப்பட்டவர். ஒடிசாவில் உள்ள ரூர்கேலா இரும்பாலை, மற்றும் மும்பையில் உள்ள சர்ச்ச்கேட் இரயில் நிலையம் மற்றும் சித்தரஞ்சன் லோகோமோடிவ் ஒர்க்ஸ் (சி.எல்.டபிள்யூ) உள்ளிட்ட பல இரயில்வே திட்டங்கள் இவரது தலைமையில் முடிக்கப்பட்டன. இந்திய அரசு இவருக்கு 1954 இல் தொடக்க பத்ம பூசண் விருது வழங்கியது . 1973-74 ஆம் ஆண்டுகளில் இந்தியப் பொறியியல் நிறுவனத்தின் தலைவராக இருந்தார்.  

இவர் தொடர்புடைய முக்கிய திட்டங்கள்:  

- ரூர்கேலா இரும்பு ஆலை
- கண்ட்லா துறைமுகம்
- வாரணாசியில் உள்ள மாலவியா பாலம்
- சித்தரஞ்சன் லோகோமோடிவ் ஒர்க்ஸ்
- பெரம்பூர் ஒருங்கிணைந்த இரயில்பெட்டித் தொழிற்சாலை,சென்னை
- விவேகானந்த சேது, கொல்கத்தா (துணைத் தலைவர்)
- சர்ச்கேட் ரயில் நிலையம் மற்றும் பிற மேற்கு ரயில்வே திட்டங்கள்

## விருதுகள் மற்றும் கௌரவங்கள்

- இரயில்வே வாரிய தங்கப் பதக்கம், 1950
- இந்தியப் பொறியியல் நிறுவனத்தின் ஆளுநர் பரிசு, 1953
- பத்ம பூசண்
# நாராயண் சதோபா கஜ்ரோல்கர்


**நாராயண் சடோபா கஜ்ரோல்கர் (Narayan Sadoba Kajrolkar)** இவர் ஓர் இந்திய சுதந்திர ஆர்வலரும், காந்தியவாதியும் மற்றும் சமூக சேவகரும் ஆவார். பொதுத் தேர்தலில் பி.ஆர்.அம்பேத்கரை தோற்கடித்தவர் என்று நன்கு அறியப்பட்டவர். பிறப்பால் ஒரு மராத்தியான இவர் அம்பேத்கரின் தனிப்பட்ட உதவியாளராகப் பணியாற்றினார். 1952இல் மும்பை வட மத்திய தொகுதியில் இருந்து நடந்த முதல் மக்களவைத் தேர்தலில் அம்பேத்கருக்கு எதிராக போட்டியிட்டு 15000க்கும் மேற்பட்ட வாக்குகள் வித்தியாசத்தில் தோற்கடித்தார். 1962 தேர்தலில் இரண்டாவது முறையாக அதே தொகுதியிலிருந்து தேர்ந்தெடுக்கப்பட்டார்.  

மகர் சமூகத்தில் பிறந்த நாராயண், 1953ஆம் ஆண்டின் முதல் பிற்படுத்தப்பட்ட வகுப்புகள் ஆணையத்தில் உறுப்பினராக இருந்தார். இவர் பட்டியல் சாதி சமூகங்களை பிரதிநிதித்துவப்படுத்தினார். பின்தங்கிய வர்க்க மக்களின் அமைப்பான தலித் வர்க சங்கத்தின் உறுப்பினராகவும், குழுவின் செயலாளராகவும் பணியாற்றும்போது 1953 ஏப்ரல் 5 ஆம் தேதி ஜெகசீவன்ராமின் பிறந்த நாளைக் கொண்டாட முடிவு செய்தார். சமுதாயத்திற்கு இவர் செய்த பங்களிப்பிற்காக இந்திய அரசு 1970 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவாமான பத்ம பூசண் விருதினை இவருக்கு வழங்கியது.  

1983இல் இவர் இறந்தார்.
# சிறிய சிவப்பு புத்தகம் (ஆல்கஹாலிக்ஸ் அனானிமஸ்)


**சிறிய சிவப்பு புத்தகம்** (*The Little Red Book)* என்பது ஏஏ மாநாட்டில் அங்கீகரிக்கப்படாத ஏஏ வின் உறுப்பினர்கள் அதிகம் விரும்பி படித்த புத்தகம் ஆகும், இது முதன்முதலில் வெளியிடப்பட்டபோது அதன் சிவப்பு மற்றும் மஞ்சள் நிற அட்டையின் காரணமாக பெரிய சிவப்பு புத்தகம் என்றும் அழைக்கப்பட்டது; பெரிய புத்தகத்தின் அட்டைப்படம் 1955 இல் இரண்டாவது பதிப்பில் நீல நிறமாக மாறியது.  

உண்மையான தலைப்பு ***பன்னிரண்டு வழிமுறைகள்: ஆல்கஹாலிக்ஸ் அனானிமஸின் பன்னிரண்டு வழிமுறைகள் திட்டத்தின் விளக்கம்*** . பெரிய சிவப்பு புத்தகம் ஏஏ இணை நிறுவனர் மருத்துவர் பாப் விரும்பி மற்றவர்களையும் படிக்க வலியுறுத்தினார். இந்த புத்தகத்தின் தலைப்பு பின்னர் 1949ஆம் ஆண்டில் 5 வது பதிப்பில் சிவப்பு புத்தகம் ஆனது.  

மூன்று தனித்தனி பதிப்புகள் உள்ளன:  

- சிறிய சிவப்பு புத்தகம் அநாமதேயருக்கு, 1946. (ஆர் எட் வெப்ஸ்டர்)
- பில் பி., 1998 எழுதிய சிறிய சிவப்பு புத்தகம் படிக்க உதவும் வழிகாட்டி .
- சிறிய சிவப்பு புத்தகம் மகளிருக்கு கரேன் கேசி மற்றும் பில் டபிள்யு, 2004. இந்த புத்தக உரைவிளக்கம் மகளிர் தொடர்பானது. எப்படி பெண்கள் போதைப் பழக்க அனுபவம் மற்றும் அதிலிருந்து மீண்டார்கள் என விளக்குகிறது.

இப்புத்தகங்களை ஹேசல்டன் அறக்கட்டளை வெளியிட்டுள்ளது.
# தேத்தி


**தேத்தி** (**Teti**), பண்டைய எகிப்தின் பழைய இராச்சியத்தின் ஆறாம் வம்சத்தை நிறுவியவரும், அவ்வம்சத்தின் முதல் பார்வோனும் ஆவார். சக்காராவில் இவரது கல்லறை பிரமிடு உள்ளது. பார்வோன் இரண்டாம் ராமேசஸ் எழுதிய பாபிரஸ் தாளில் துரின் மன்னர்கள் பட்டியலிலின் படி, இவர் எகிப்தை கிமு 2345 முதல் கிமு 2333 முடிய 12 ஆண்டுகள் ஆண்டதாக கருதப்படுகிறது. இவரது தாய் செசெசெட் ஆவார்.  

வில் பார்வோன் தேத்தியின் சிதிலமடைந்த பிரமிடு]]  

## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
# உரூப் மாலிக்

**உரூப் மாலிக்** *(Roop Mallik)* என்பவர் ஓர் இந்திய உயிர் இயற்பியலாளர் ஆவார். வைரசுகள், மைட்டோகாண்ட்ரியா, எண்டோசோம் உள்ளிட்ட உட்புறம் வாழும் செல்களைக் கடத்தும் இயக்கு புரத மூலக்கூறுகளின் மீநுண்ணளவு பிரிவு தொடர்பான ஆய்வுகளில் இவர் ஈடுபடுகிறார். கினசின் மற்றும் டைனீன் போன்ற இயக்கு புரதங்கள் பல்வேறு செல்லுலார் செயல்முறைகளான செல் பிரிவு, குமிழிப் போக்குவரத்து, உயிரணு உட்கவர்தல் மூலக்கூற்றை கட்டுதல் போன்றவற்றைச் செயல்படுத்த பைக்கோ-நியூட்டன் அளவு சக்தியை உருவாக்குகின்றன. மூலக்கூற்று இயக்கு புரதங்களின் செயல்பாடு மற்றும் கல்லீரலில் நோய்க்கிருமி சிதைவு மற்றும் கொழுப்பு நீர்ச்சமநிலையில் அதன் பங்கு ஆகியவற்றைப் புரிந்துகொள்ள இவர் ஆய்வகம் கவனம் செலுத்துகிறது.  

## குடும்பம்
பேராசிரியர். மாலிக் 1970 ஆம் ஆண்டு வட இந்திய மாநிலமான உத்தரப் பிரதேசத்தில் இருக்கும் சிறிய நகரமான அலகாபாத்தில் பிறந்தார். இவருடைய தந்தை ஓர் இயந்திரப் பொறியாளர், தாயார் மிகவும் சாதாரண குடும்பப் பின்னணியில் பிறந்த இல்லத்தரசியாவார்.  

## தொழில்
அலகாபாத் பல்கலைக்கழகத்தில் மாலிக் இயற்பியலில் முதுகலை பட்டப்படிப்பை 1993 ஆம் ஆண்டு முடித்தார் . இவரது மாமா ஆலோசனையின் பேரில் 1994 ஆம் ஆண்டு இறுக்கப்பட்ட பொருண்மை இயற்பியல் துறையில் முனைவர் பட்டத்திற்காக மும்பை டாடா அடிப்படை ஆராய்ச்சி நிறுவனத்தில் இருக்கும் ஈவி சம்பத் குமாரின் பரிசோதனைக் கூடத்தில் சேர்ந்தார். After the completion of his Ph.D. with over 20 international articles, 20 எண்ணிக்கைக்கும் மேற்பட்ட பன்னாட்டு அளவிலான கட்டுரைகளுடன், . கிருட்டிண மூர்த்தி மற்றும் செயந்த் உத்கோங்கரின் ஆய்வகத்தில் பிந்தைய முனைவர் பட்ட ஆசிரியராக குறுகிய காலம் பணியாற்றினார். இந்த குறுகிய பதவிக்காலத்தில் உயிரியல் உலகிற்கு இவர் அறிமுகமானார். 2002 ஆம் ஆண்டில், கலிபோர்னியா பல்கலைக்கழகத்தின் வளர்ச்சி மற்றும் செல் உயிரியல் துறையில் சிடீவன் கிராசின் ஆய்வகத்தில் சேர்ந்தார். 2006 ஆம் ஆண்டு இவர் மீண்டும் உயிரியல் அறிவியல் துறையில் உதவிப் பேராசிரியராக பணியில் சேர்ந்தார். In 2006, he again joined TIFR, as assistant professor in Department of Biological Sciences (DBS).  

## தனிப்பட்ட வாழ்க்கை
மும்பையின் டாடா அடிப்படை ஆராய்ச்சி நிறுவனத்தில் பணியாற்றும் டாக்டர் சிரீலசா நாயரை மாலிக் மணந்தார்.  

## விருதுகள்
•இன்போசிசு விருது- 2018  
•அறிவியல் மற்றும் தொழில்நுட்பத்திற்கான சாந்தி சுவருப் பட்நாகர் விருது – 2014
# முதலாம் பெப்பி



**முதலாம் பெப்பி மெரிரே** (**Pepi I Meryre**) (also **Pepy I**) பண்டைய எகிப்தின் பழைய இராச்சியத்தை கிமு 2331 முதல் கிமு 2287 முடிய ஏறத்தாழ 40 ஆண்டுகளுக்கு மேல் ஆண்ட ஆறாம் வம்சத்தின் மூன்றாம் பார்வோன் ஆவார். இவருக்கு 7 மனைவிகளும், 6 குழந்தைகளும் இருந்தனர். இவர் தனது ஆட்சியின் இறுதிக் காலத்தில், தன் மகன் மெரென்ரே நெம்டியம்சாஃப்புடன் இணை ஆட்சியராக இருந்தார். இவரது கல்லறைப் பிரமிடு தெற்கு சக்காராவில் உள்ளது.  

மன்னர்களின் பட்டியலில் முதலாம் பெப்பின் பெயர் ]]  

## இதனையும் காண்க
- பண்டைய எகிப்திய பாரோக்கள்
- பண்டைய எகிப்திய அரசமரபுகள்
# கூறு (கோட்டுருவியல்)


ஒரு திசையற்ற கோட்டுருவின் **கூறு** அல்லது **இணைப்புக் கூறு** (*component*, *connected component*) என்பது அக்கோட்டுருவின் ஒரு உட்கோட்டுருவாகும்.  
:கூறாக அமையும் இந்த உட்கோட்டுருவில் அதன் ஒவ்வொரு முனைய இருமங்களும் பாதையால் இணைக்கப்பட்டிருக்கும் மேற்கோட்டுருவின் வேறெந்த அதிகப்படியான முனைகளுடன் அந்த இருமத்தின் முனையங்கள் இணைக்கப்பட்டிருக்காது.  

- படுகை விளிம்புகள் இல்லாத முனை தானே ஒரு கூறாக அமையும்.
- இணைப்புள்ள கோட்டுருவிற்கு ஒரேயொரு கூறுதான் உண்டு; அக்கோட்டுருவே ஒரு கூறாகும்.

## சமான உறவு
கோட்டுருவின் முனைகளின் மீது வரையறுக்கப்பட்ட ஒரு சமான உறவின் சமானப் பகுதிகளைக் கொண்டும் கூறுகளை மாற்றுமுறையில் வரையறுக்கலாம்.  

ஒரு திசையற்ற கோட்டுருவில் ஒரு முனை *u* இலிருந்து மற்றொரு முனை *v* விற்கு ஒரு பாதை இருந்தால், *u* இலிருந்து "சென்றடையக்கூடியது" *v* என்ற உறவு வரையறுக்கப்படுகிறது. இந்த வரையறையில் ஒற்றை முனைகள் "0" நீளமுள்ள பாதைகளாகவும், ஒரு பாதையில் ஒரு முனை மீண்டும் வரலாம் எனவும் கொள்ளப்படுகிறது.  

இந்த "சென்றடையக்கூடியது" என்ற உறவு ஒரு சமான உறவாக அமைகிறது. ஏனெனில்:  
- இது ஒரு எதிர்வு உறவு
:ஒரு முனையிலிருந்து அதற்கே "0" நீளமுள்ள பாதை உள்ளதால் உட்கோட்டுருவின் ஒரு முனை *u* இலிருந்து *u* ஐச் சென்றடையலாம்  

- இது ஒரு சமச்சீர் உறவு
:*u* இலிருந்து *v* ஒரு பாதை இருக்குமானால், அப்பாதையிலுள்ள அதே விளிம்புகள் *v* இலிருந்து *u* ஒரு பாதையை அமைக்கும்.  

- இது ஒருகடப்பு உறவு
:*u* இலிருந்து *v* மற்றும் *v* இலிருந்து *w* பாதைகள் இருக்குமானால் அப்பாதைகளை ஒன்றிணைத்து *u* இலிருந்து *w* பாதையாக்கலாம்.  

இந்த "சென்றடையக்கூடியது" என்ற சமான உறவின் சமானப் பகுதிகளால் உருவாகும் தூண்டப்பட்ட உட்கோட்டுருக்கள் மூலக்கோட்டுருவின் கூறுகளாக அமைகின்றன.
# இரண்டாம் பெப்பி



**இரண்டாம் பெப்பி** (**Pepi II**); பன்டைய எகிப்தின் பழைய எகிப்து இராச்சியத்தை ஆண்ட ஆறாம் வம்சத்தின் 5-ஆம் பார்வோன் ஆவார். புது இராச்சியத்தின் எகிப்திய மன்னர்களின் பட்டியல் படி, இர்ண்டாம் பெப்பி, ஆறு வயதில் அரியணை ஏறி, பண்டைய எகிப்தை கிமு 2319 முதல் கிமு 2224 முடிய 91 ஆண்டுகள் ஆண்டதாகக் குறிப்பிடுகிறது. இவரது பட்டப் பெயர் **நெபர் கரே** ஆகும். இரண்டாம் பெப்பியின் நீண்ட் கால ஆட்சிக் காலத்தின் போது பழைய எகிப்து இராச்சியம் வீழ்ச்சிப் பாதையில் சென்று கொண்டிருந்தது. இவரது கல்லறைப் பிரமிடு தெற்கு சக்காராவில் உள்ளது. இவரது ஆட்சியின் முடிவில் உள்ளூர் நிலக்கிழார்களின் ஆதிக்கம் பெருகத் துவங்கியதாலும், இவருக்குப் பின் வந்த இரண்டு பார்வோன்கள் திறமையற்றவர்களாக இருந்தமையாலும், ஆறாம் வம்சத்தின் ஆட்சி கிமு 2181-இல் முடிவுற்றது. பின்னர் 1725-இல் போனீசியா நாட்டின் ஐக்சோஸ் வம்சத்தவர்களின் முதலாம் இடைநிலைக்காலம் துவங்கியது.  

## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
# நைகல் சவேரி

**பேராசிரியர் நைஜல் சவேரி** *(Prof. Nigel Savery)* இங்கிலாந்து நாட்டிலுள்ள பிரிசுடல் பல்கலைக்கழகத்தில் மூலக்கூறு உயிரியலாளர் பேராசிரியராகப் பணிபுரிகிறார்.  

பிரிசுடல் பல்கலைக்கழகத்தில் ஆராய்ச்சி மற்றும் சொற்பொழிவு நடத்திய காலத்தில், டாக்டர் சவேரி எழுத்துப்படி மற்றும் டி.என்.ஏ-சேத அங்கீகாரம் மற்றும் பழுதுபார்ப்பு துறையில் குறிப்பிடத்தக்க பங்களிப்புகளைச் செய்துள்ளார்.  

புரதங்கள் டி.என்.ஏ உடன் எவ்வாறு தொடர்பு கொள்கின்றன என்பதைப் புரிந்துகொள்வது மரபியல் படிப்பதற்கான புதிய முறைகளை உருவாக்குவதற்கான முக்கியமான முதல் படியாகும். டாக்டர் சவேரியின் குழு சமீபத்தில் சேதமடைந்த டி.என்.ஏவை சரிசெய்வதில் ஈடுபடும் ஒரு பாக்டீரியா புரதமான ஈ.கோலை புரதம் (ஓர் எழுத்துப்படி-பழுதுபார்க்கும் இணைப்பு காரணி) ஆய்வில் முன்னேற்றம் கண்டது.
# உசைன் அகமது மதானி


**உசைன் அகமத் மதானி** (**Hussain Ahmad Madani** ) (1879 அக்டோபர் 6 - 1957 திசம்பர் 5 ) இவர் ஓர் இந்திய இஸ்லாமிய அறிஞராவார் . 1954இல் இந்தியாவின் குடிமை கௌரமான பத்ம பூசண் விருதினைப் பெற்ற முதல் நபர்களில் இவரும் ஒருவராவார்.  

1920களில் காங்கிரசு-கிலாபத் ஒப்பந்தத்தை உறுதிப்படுத்துவதில் மதானி முக்கியப் பங்கு வகித்தார். மேலும் 1920கள் மற்றும் 1930களில் தொடர்ச்சியான சொற்பொழிவுகள் மற்றும் துண்டுப்பிரசுரங்கள் மூலம், இந்திய தேசிய காங்கிரசுடன் இந்திய உலமாக்களின் ஒத்துழைப்புக்கு களம் தயார் செய்தார்.  

1938 இல் இவர் எழுதிய *முத்தாகிதா கௌமியாத் இஸ்ர் இஸ்லாம்* என்ற புத்தகம் வெளியிடப்பட்டது. இந்த புத்தகம் இந்தியாவின் பிரிவினையை எதிர்த்தது. அதில் மதானி ஒரு ஐக்கியப்பட்ட இந்தியாவுக்குள் ஒரு கலப்பு தேசியவாதத்தின் இலட்சியத்திற்காக வாதிட்டார். இது எந்தவொரு மதப் பகிர்வையும் விட முழு துணைக் கண்டத்திலும் தனது சமூகத்தின் பரவலுக்கும் செழிப்புக்கும் உகந்ததாக இருக்கும் என்று இவர் கருதினார் .  

## ஆரம்ப கால வாழ்க்கை
உசைன் அகமது மதானி உத்தரபிரதேசத்தில் உன்னாவ் மாவட்டத்தில் பங்கர்மாவ் என்ற சிறிய நகரத்தில் பிறந்தார். இவர் பிறந்தபோது இவரது தந்தை பங்கர்மாவில் ஆசிரியராக பணிபுரிகிறார். இவரது குடும்பம் முதலில் பைசாபாத் மாவட்டத்தில் உள்ள தாண்டாவில் இருந்தது . நபிகள் நாயகத்தின் வழித்தோன்றலாக இருந்த இவரது தந்தையின் பெயர் சையித் ஹபீபுல்லா என்பதாகும்.  

## கல்வி மற்றும் ஆன்மீக பயிற்சி
1892ஆம் ஆண்டில், தனது பதின்மூன்றாவது வயதில், தாருல் உலூம் தேவ்பந்திற்குச் சென்றார். அங்கு இவர் முகமது ஹசன் என்பவரிடம் படித்தார். ஆழ்ந்த விஞ்ஞானங்களை முடித்த பின்னர், இவர் ரசீத் அகமத் கங்கோகியின் சீடரானார். பின்னர் சூபி பாதையில் மற்றவர்களுக்கு வழிகாட்ட இவருக்கு அங்கீகாரம் வழங்கப்பட்டது.  

## தொழில்
தாருல் உலூம் தேவ்பந்தில் பட்டம் பெற்ற பிறகு, இவர் தனது குடும்பத்துடன் மதீனாவுக்கு குடிபெயர்ந்தார். இவர் அரபு இலக்கணம், உசுல் அல்-ஃபிக், உசுல் அல்-ஹதீஸ் மற்றும் குர்ஆனிய எக்ஸெஜெஸிஸ் ஆகியவற்றைக் கற்பிக்கத் தொடங்கினார். மதீனாவில் இந்த பல்வேறு இஸ்லாமிய அறிவியல்களை கற்பிக்க 18 ஆண்டுகள் செலவிட்டார். பின்னர் இவர் தலைமை ஆசிரியராகவும், *தாருல் உலூம்* தேவ்பந்தின் "ஷேகுல் ஹதீஸ்" ஆகவும் நியமிக்கப்பட்டார். இவர் சுமார் 28 ஆண்டுகள் இந்த பதவியில் பணியாற்றினார். ஷேகுல்-ஹிந்த் மௌலானா மகமது ஹசன் தலைமையிலான அடித்தளக் குழுவில் (ஜாமியா மில்லியா இஸ்லாமியாவின் அடித்தளத்திற்காக) 1929 அக்டோபர் 29 அன்று சந்தித்தார். இவர் இரு நாடுகளின் விரிவினைக்கு எதிராக இருந்த்தால் கிழக்கு உ.பி. மற்றும் பீகாரில் இருந்து ஏராளமான முஸ்லிம்கள் இந்தியப் பிரிவினையின் போது பாக்கித்தானுக்கு குடியேற மறுத்துவிட்டனர். இவர் 1957 இல் இறக்கும் வரை ஜாமியத் உலமா-இ-ஹிந்தின் தலைவராக இருந்தார். (இவர் இறக்கும் வரை தாருல் உலூம் தேவ்பந்தில் ஷேகுல் ஹதீஸின் பதவியையும் வகித்தார்)..  
- வங்காளதேசத்தின் சில்ஹெட்டில் இவரது முயற்சிகள் மற்றும் கடின உழைப்பால் 'மதானி சத்தர்' என்ற பெயரிடப்பட்ட அமைப்பு ஏற்படுத்தப்பட்டது.

## மரணம் மற்றும் மரபு
மௌலானி மதானி 1957 திசம்பர் 5 அன்று இறந்தார்.
# ஆரையூர் அருள்


**மூ. அருளம்பலம்** (பிறப்பு: செப்ரெம்பர் 19, 1949) என்பவர் **ஆரையூர் அருள்** என்ற பெயரில் எழுதி வரும் இலங்கையின் மட்டக்களப்பைச் சேர்ந்த எழுத்தாளரும், கலைஞரும் ஆவார். 1960 முதல் கூத்து, நாடகம், வில்லுப்பாட்டு, கவிதை, சிறுகதைகள், கட்டுரைகள் போன்ற பல துறைகளில் இவரது ஆக்கங்களும் செயற்பாடுகளும் அமைந்துள்ளன.  

## வாழ்க்கைக் குறிப்பு
அருளம்பலம் தனது ஆரம்பக் கல்வியை ஆரைப்பற்றை இ.கி.மி.த.க.பாடசாலையிலும், உயர்கல்வியை மட்டக்களப்பு சிவானந்தா தேசியப் பாடசாலையிலும் கற்றார். ஆசிரியராகப் பயிற்சி பெற்று முதலாம் தர இலங்கை அதிபராகப் பணியாற்றினார்.  

## எழுதிய நூல்கள்
- பேச்சியம்பாள் பாடல்கள் (2001)
- மட்/புதுக்குடியிருப்பு கற்பரசி கண்ணகி அம்பாள் பாடல்கள் (2002)
- புன்னைச்சோலை ஸ்ரீ பத்திரகாளி அம்பாள் பாடல்கள் (2002)
- கல்லடி - உப்போடை - நொச்சிமுனை ஸ்ரீ சித்தி விநாயகர் ஸ்ரீ பேச்சியம்பாள் பாடல்கள் (2010)
- ஈழத்து திருச்செந்தூர் முருகன் ஆலயம் சிதானந்த தபோவனம் ஸ்தாபகர் ஓங்காரானந்த சரஸ்வதி சரிதம் (2010)
- பேச்சியம்பாளின் அவதாரமும் ஆலயமும் (2012)
- “கிராமத்து உள்ளங்கள்” நாட்டார் இலக்கியம் (2013)
- “இறையின்பப் பாவாரம்” (பக்தியிலக்கியம், 2016)
- ‘கலாபூசணம்‘ தேசிய விருது இந்து கலாச்சார அலுவல்கள் திணைக்களம் வழங்கியது, 2010)
- ‘இறைஞான தேசிகர்‘ (இராமகிருஷ்ண மிசன் தலைவர் சுவாமி கபாலீசுவரானந்தா வழங்கியது, 2011)
- ‘சாதனையாளர்‘ விருது (ஆரையம்பதி சமூக அபிவிருத்தி அமைப்பு வழங்கியது, 2012)
# வாழ்க்கை வரலாறு திரைப்படம்

**வாழ்க்கை வரலாறு திரைப்படம்** (Biographical film) என்பது திரைப்படங்களில் உள்ள ஒரு வகையாகும். இது கற்பனையற்ற வரலாற்று அடிப்படையிலான நபர் அல்லது மக்களின் வாழ்க்கையை மையமாக வைத்து எடுக்கப்படும் திரைப்படம் வாழ்க்கை வரலாறுத் திரைப்படம் ஆகும். இத்தகைய திரைப்படங்கள் ஒரு வரலாற்று நபரின் வாழ்க்கையைக் காட்டுகின்றன, மேலும் மைய கதாபாத்திரத்தின் உண்மையான பெயர் பயன்படுத்தப்படுகிறது.  

இந்த வகை திரைப்படம் ஆவணத் திரைப்படம் மற்றும் வரலாற்று நாடகப் படங்களிலிருந்து வேறுபடுகின்றன, அதில் அவர்கள் ஒரு நபரின் வாழ்க்கைக் கதையை அல்லது அவர்களின் வாழ்க்கையின் மிக வரலாற்று முக்கியத்துவம் வாய்ந்த ஆண்டுகளை விரிவாகச் சொல்ல முயற்சிக்கிறார்கள்.  

ஒரு நபரை பற்றி சித்தரிக்கப்படும் பொது உண்மையான நபர்களாக இருப்பதால், அவற்றின் செயல்களும் குணாதிசயங்களும் பொதுமக்களுக்குத் தெரிந்தவை (அல்லது குறைந்தபட்சம் வரலாற்று ரீதியாக ஆவணப்படுத்தப்பட்டவை) அதன் காரணமாக வாழ்க்கை வரலாற்றுப் பாத்திரங்க ளில் நடிக்கும் நடிகர்கள் மற்றும் நடிகைக ள் தேர்வு மிகச்சரியாக இருத்தல் வேண்டும்.  

1972 ஆம் ஆண்டு அகத்தியர் என்ற தமிழ் சித்தரை மையமாக வைத்து இயக்குநர் ஏ. பி. நாகராஜன் என்பவரால் அகத்தியர் என்ற பெயரில் திரைப்படம் தயாரிக்கப்பட்டது. அதை தொடர்ந்து பெரியார் (2007), நடிகையர் திலகம் (2018) போன்ற திரைப்படங்கள் வெளியானது.
# சாகசத் திரைப்படம்

**சாகசத் திரைப்படம்** (Adventure films) என்பது திரைப்படங்களில் உள்ள ஒரு வகையாகும். அவை பொதுவாக சண்டைக் காட்சிகளைப் பயன்படுத்தி பிரமாண்டமான கவர்ச்சியான இடங்களை ஆற்றல்மிக்க வகையில் காண்பிப்பதே சாகசத் திரைப்படம் ஆகும். சாகசப் படங்கள் பெரும்பாலும் ஒரு காலப் பின்னணியில் அமைக்கப்படுகின்றன மற்றும் வரலாற்று சூழலில் கற்பனை சாகச கதாநாயகர்களை தழுவியே கதைகள் இருக்கலாம். ராஜாக்கள், போர்கள், கிளர்ச்சி அல்லது திருட்டு போன்றவை பொதுவாகக் காணப்படுகின்றனது.  

சாகசப் படங்கள் அதிரடி, இயங்குபடம், நகைச்சுவைத் திரைப்படம், நாடகம், கனவுருப்புனைவு, அறிவியல் புனைகதை, குடும்பம், திகில் அல்லது போர் போன்ற பிற திரைப்பட வகைகளுடன் இணைத்து தயாரிக்கப்படுகின்றது.
# சிறில் மத்தியூ


**களுவாதுவாகே சிறில் மத்தியூ** (*Caluadewage Cyril Mathew*, 30 செப்டம்பர் 1912 &ndash; 17 அக்டோபர் 1989) இலங்கை சிங்கள அரசியல்வாதி ஆவார். இவர் ஐக்கிய தேசியக் கட்சியின் முன்னாள் நாடாளுமன்ற களனித் தொகுதி உறுப்பினரும், ஜே. ஆர். ஜெயவர்தனாவின் 1977 அமைச்சரவையில் அமைச்சரும் ஆவார்.  

## அரசியலில்
மத்தியூ ஐக்கிய தேசியக் கட்சியின் துணைப் பொதுச் செயலாளராக 1956 முதல் 1967 வரை பணியாற்றினார். பின்னர் அவர் அன்றைய கட்சித் தலைவரும் பிரதமருமாக இருந்த டட்லி சேனாநாயக்கவுடன் முரண்பட்டு பதவியில் இருந்து விலகினார்.  

இவர் *சிங்களவர்களே! பௌத்தத்தைப் பாதுகாக்க எழுவீர்* என்ற நூலை எழுதி சிங்களவர்களை தமது உரிமைகளைக் காக்க வரும் படி அறைகூவல் விடுத்தார்.  

மத்தியூ ஐக்கிய தேசியக் கட்சியின் வேட்பாளராக 1977 நாடாளுமன்றத் தேர்தலில் களனித் தொகுதியில் போட்டியிட்டு 56.04% வாக்குகள் பெற்று வெற்றி பெற்று நாடாளுமன்றம் சென்றார். இவர் இலங்கைத் தமிழர்களின் அரசியலில் கடும்போக்கைக் கடைப்பிடித்தார். 1977 இல் ஜே. ஆர். ஜெயவர்தனாவின் அமைச்சரவையில் இடம்பெற்றார். 1983 சூலை தமிழருக்கு-எதிரான வன்முறைகளுக்கு இவரும் ஒரு முக்கிய பொறுப்பாளியாக இருந்தவர் என இவர் மீது குற்றச்சாட்டுகள் உள்ளன. 1984 இல் தமிழ் சிறுபான்மையினரின் குறைகளைத் தீர்ப்பதற்காக ஜெயவர்த்தன அழைத்த மாநாட்டை பகிரங்கமாக விமர்சித்ததன் பின்னர் இவர் அமைச்சர் பதவியில் இருந்து விலக்கப்பட்டு, ஆளும் கட்சியில் இருந்தும் நீக்கப்பட்டார். ஜயவர்தாவிற்குப் பின்வந்த அரசுத்தலைவர் ரணசிங்க பிரேமதாசா இவரை மீண்டும் கட்சியில் சேர்த்துக் கொண்டார். 1989 அக்டோபர் 17 இல் இவர் மாரடைப்பால் காலமானார்.  

இவரின் மகன் நந்தா மத்தியூ ஒரு நாடாளுமன்ற உறுப்பினராக இருந்து, பின்னர் பல அமைச்சுப் பதவிகளை வகித்து வந்தார். இவர் பின்னர் சந்திரிக்கா பண்டாரநாயக்க குமாரதுங்க, மகிந்த ராசபக்ச ஆட்சிக் காலத்தில் ஊவா மாகாண ஆளுனராகப் பதவி வகித்தார்.
# வட ஆப்பிரிக்க மரபியல் வரலாறு

**வட ஆப்பிரிக்க மரபியல் வரலாறு** *(genetic history of North Africa)* பெரிதும் புவிப்பரப்பியல் நிலைமைகளால் கட்டுபடுத்தப்பட்டுள்ளது. தெற்கில் சகாரா பலைவனமும் வடக்கில் நடுத்தரைக் கடலும் முந்துவரளாற்ரு மரபன் பாய்வின் அரண்களாக அமைந்துள்ளன. என்றாலும் வடகிழக்கு ஆப்பிரிக்காவும் Levant பகுதியும் சூயசு அருகில் ஒற்றை நிலப்பகுதியாக அமைந்துள்ளன. கிப்ரால்ட்டர் நீர்ச்ச்சந்தியில் வட ஆப்பிரிக்காவும் ஐரோப்பாவும் தொலைவே பிரிந்துள்ளன. பனியூழிப்பெரும்ம் போன்ற தாழ்வான கடல்மட்டம் நிலவிய காலங்களில், இப்போது நடுத்தரைக் கடலிலும் கிப்ரால்ட்டர் நீர்ச்சந்தியிலும் அமிழ்ந்திருக்கம் தீவுகள் மேலெழுந்து காணப்படும்.  

இந்த நிலைமைகளால் ஆப்பிரிக்காவில் இருந்து ஐரோப்பாவுக்கு தீவுவழிப் புலம்பெயர்வு நிகழ்ந்திருக்கலாம். சகாராவின் புதிய கற்கால ஈரமிக்க காலகட்டங்களில் ஓரளவு சகாராவில் இருந்த மக்கள் வடக்காக வட ஆப்பிரிக்கத் தென்பகுதிக்குப் பெயர்ந்து சென்றிருக்கலாம். மேற்காசிய மக்களும் ஈரமான சகாரா பகுதிக்கு ஈர்க்கப்பட்டு பெயர்ந்து வந்திருக்கலாம். மேற்காசிய மக்கள் நடுத்தரைக் கடலோரமாகவும் ஆப்பிரிக்காவுக்கு இடம்பெயர்ந்திருக்க வாய்ப்புண்டு.  

வரலாற்றுக்கு முந்தைய காலங்களில், தெற்கே சஹாரா பாலைவனமும் வடக்கே மத்தியதரைக் கடலும் துணை-சஹாரா ஆப்பிரிக்கா மற்றும் ஐரோப்பாவிலிருந்து குடியேறியவர்களின் வருகைக்கு குறிப்பிடத்தக்க புவியியல் தடைகளாக இருந்தன. இருப்பினும், மேற்கு ஆசியா மற்றும் வட ஆப்பிரிக்கா சினாயில் ஒரு ஒற்றை நிலப்பரப்பை உருவாக்குகின்றன. மேற்கு ஆசியாவிலிருந்து வந்த புதிய கற்கால மக்கள் சூயஸ், பாப் எல்-மண்டேப் அல்லது மத்திய தரைக்கடல் வழியாக வந்த ஈரப்பதமான சஹாராவால் ஈர்க்கப்பட்டிருப்பார்கள்.  

தற்போதைய அறிவியல் விவாதம் வட ஆப்பிரிக்கர்களின் தற்போதைய மரபணு தொகுப்பிற்கு மரபணு ஓட்டத்தின் வெவ்வேறு காலகட்டங்களின் ஒப்பீட்டு பங்களிப்புகளை தீர்மானிப்பதில் கவனம் செலுத்துகிறது.
# தெனீப்பர் மேல்நிலம்


**தெனீப்பர் மேல்நிலம்** (*Dnieper Upland*, ) என்பது தெனீப்பர் மற்றும் தெற்கு பூக் ஆகிய இரு ஆறுகளுக்கு இடையே அமைந்திருக்கும் இடமாகும். இது மத்திய உக்ரைனில் சைத்தோமிர், கீவ், வின்னீத்சா, செர்க்காசி, கிரோவோராத், தினேப்ரொபெத்ரொவ்சுக் ஆகிய மாகாணங்களுக்கிடையே அமைந்துள்ளது.  

வடக்குப் பகுதி பொலேசியன் தாழ்நிலத்திலும், தெற்குப் பகுதி கருங்கடல் தாழ்நிலத்திலும், கிழக்கு ஓரம் தெனீப்பர் ஆறும் அமைந்துள்ளது. மேற்குப் பகுதி வோல்ஹினியன்-பொடோலியன் மேல்நிலமும் உள்ளது. வடக்குப் பகுதி சராசரியாக 220-240 மீ (720-790 அடி) உயரமும், தென் பகுதி 150-170 மீ (490-560அடி) உயரமாகவும் உள்ளது. அதிகபட்சமாக வடமேற்குப் பகுதியில் 323மீ (1060அடி) உயரமாகவும் உள்ளது. மேட்டுநிலத்தின் முக்கிய அம்சங்களாக கீவ் மலைகள், கனிவ் மலைகள் மற்றும் பிற உள்ளன.  

இவ்விடம் ஆழமான அருவிகள், மற்றும் சில நேரங்களில் பள்ளத்தாக்குகள் கொண்டும் வகைப்படுத்தப்படுகின்றன. குறிப்பாக அடர்த்தியான ராவின்-குல்ச் தொடர், சிஸ்-தெனீப்பர் பகுதியில் கனிவ் மலைகளுக்குள் அமைந்துள்ளது.  

இந்த மேட்டு நிலம் இரும்பு, மாங்கனீசு, கிரானைட், கிராபைட்டு, பழுப்பு நிலக்கரி, கயோலின் உள்ளிட்ட பல தாது வளங்களை கொண்டுள்ளது.
# பொலேசியத் தாழ்நிலம்


**பொலேசியத் தாழ்நிலம்** (*Polesian Lowland*) என்பது கிழக்கு ஐரோப்பிய சமவெளியின் தென்மேற்கு பகுதியில் தினேப்பர் ,பிரிப்பியாத், தெசுனா ஆகிய ஆறுகளுடன் அமைந்துள்ள ஒரு வடிநிலப் பகுதியாகும். இப்பகுதி பெலருஸ்-உக்ரைன் எல்லைப் பகுதி வரை நீண்டுள்ளது. இந்தத் தாழ்நிலத்தின் கிழக்குப் பகுதி உருசியாவின் பிரையான்சுக் மாகாணம் வரை நீண்டுள்ளது.  

இந்த தாழ்நிலத்தின் பரப்பு 270,000 சதுரகிமீ (100,000 சதுர மைல்கள்). பொலேசியத் தாழ்நிலம் பெரும்பாலும் மணல் பாங்கான சதுப்புநிலப் பள்ளத்தாக்குகளைக் கொண்டு வகைப்படுத்தப்படுகின்றன. இப்பகுதியின் சராசரி உயரம் 150 மீ முதல் 200 மீட்டர் வரை (490-660அடி) வேறுபடுகிறது, இப்பகுதியின் உயர்ந்த இடம் 316 மீட்டர் (1037 அடி) உயரம் கொண்ட ஓவ்ருச் முகடு ஆகும்.
# ஹரிமுக்தீஸ்வரர் கோயில், அரியமங்கை


**ஹரிமுக்தீஸ்வரர் கோயில் ** தஞ்சாவூர் மாவட்டத்தில் அய்யம்பேட்டை ரயில் நிலையத்திற்குத் தென்மேற்கில் 1 கி.மீ. தொலைவில் அரியமங்கை என்னுமிடத்தில் உள்ள கோயிலாகும்.  

## இறைவன், இறைவி
இங்கு கோயில் கொண்டுள்ள இறைவன் ஹரிமுக்தீஸ்வரர். இறைவி ஞானாம்பிகை.  

## சப்தஸ்தானப் பல்லக்கு
இத்தலத்திற்குத் திருச்சக்கராப்பள்ளி சப்தஸ்தானப் பல்லக்கு முதல் நாள் பிற்பகல் வந்து சேரும். இவ்வூருக்குப் பல்லக்கு இல்லாததால், கும்பத்தில் ஆவாஹனம் செய்த அரியமங்கை நாதர் முதல் தலத்து இறைவனை எதிர்கொண்டு அழைத்துச் செல்வார்.  

## கல்வெட்டு
சக்கராப்பள்ளி சோழர் கல்வெட்டால் இவ்வூரின் ஒரு பகுதியாக வளநகர் சக்கராப்பள்ளி இருந்ததாகக் குறிக்கப்படுவதால் இவ்வூரின் பெருமையையும் அறியமுடிகிறது. கல்வெட்டில் காணப்படும் அகழிமங்கலமே மருவி இன்று அரிமங்கை என்னும் மிகச்சிறிய குடியிருப்புப்பகுதியாக மாறியுள்ளது.  

## சக்கராப்பள்ளி சப்தஸ்தானத் தலம்
சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.  

- சக்கரப்பள்ளியில் உள்ள சக்கரவாகேசுவரர் கோயில்
- அரியமங்கையில் உள்ள ஹரிமுக்தீஸ்வரர் கோயில்
- சூலமங்கையில் (சூலமங்கலம்) உள்ள கிருத்திவாகேசுவரர் கோயில்
- நந்திமங்கையில் உள்ள ஜம்புகேஸ்வரர் கோயில்
- பசுமங்கையில் (பசுபதிகோயில்) உள்ள பசுபதீசுவரர் கோயில்
- தாழமங்கையில் (தாழமங்கலம்) உள்ள சந்திரமௌலீசுவரர் கோயில்
- புள்ளமங்கை என்றழைக்கப்படுகிற ஆலந்துறைநாதர் கோயில்
# ஜம்புகேஸ்வரர் கோயில், நந்திமங்கை


**ஜம்புகேஸ்வரர் கோயில்** தமிழ்நாடு, தஞ்சாவூர் மாவட்டம், நந்திமங்கை என்னுமூரில் அமைந்துள்ள இரு சிவன் கோவில் ஆகும்.  

## தல வரலாறு
சக்கராப்பள்ளி சப்தஸ்தானத்தி்ன் நான்காவது தலம் நந்திமங்கை என்னுமிடத்தில் உள்ளது. இத்தலம் தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் 13 கி.மீ. நெடுஞ்சாலைக்குக் கிழக்காக 1 கி.மீ. தொலைவில் உள்ளது. நந்திதேவர் பூஜித்து பேறு பெற்றதால் நந்திமங்கை என்றும் நந்திமங்கள ஷேத்திரம் என்றும் அழைக்கப்படுகிறது. திருச்சக்கராப்பள்ளி சப்தஸ்தானத்தில் இத்தலமே மேற்கு பார்த்த சன்னதியைக் கொண்டுள்ளது. ஆனால் தெற்கு வாசல் வழியாகத்தான் செல்லமுடியும். மேற்கில் உள்ள திறப்பிற்கு நேர் எதிரில் இவ்வூர் அந்தணர்களின் ருத்ரபூமி உள்ளது. சுடலை ஒளி இறைவன்மீது படும் வண்ணம் அமைக்கப்பட்டுள்ளது. பங்குனி சங்கடஹர சதுர்த்தியன்று மாலை சிவலிங்கத்திருமேனியை சூரியக்கதிர்கள் தழுவும் சூரிய பூசையும் நடைபெறுகிறது.  

## இறைவன், இறைவி
இங்கு கோயில் கோயில் கொண்டுள்ள இறைவன் ஸ்ரீஜம்புகேஸ்வரர். இறைவி அகிலாண்டேஸ்வரி.  

## சக்கராப்பள்ளி சப்தஸ்தானத் தலம்
சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.  

- சக்கராப்பள்ளியில் உள்ள சக்கரவாகேசுவரர் கோயில்
- அரியமங்கையில் உள்ள ஹரிமுக்தீஸ்வரர் கோயில்
- சூலமங்கையில் (சூலமங்கலம்) உள்ள கிருத்திவாகேசுவரர் கோயில்
- நந்திமங்கையில் உள்ள ஜம்புகேஸ்வரர் கோயில்
- பசுமங்கையில் (பசுபதிகோயில்) உள்ள பசுபதீசுவரர் கோயில்
- தாழமங்கையில் (தாழமங்கலம்) உள்ள சந்திரமௌலீசுவரர் கோயில்
- புள்ளமங்கை என்றழைக்கப்படுகிற ஆலந்துறைநாதர் கோயில்

## கல்வெட்டு
சோழர் கல்வெட்டில் இவ்வூர் நடுவிற்சேரி எனக் குறிப்பிடப்பட்டுள்ளது. நந்திமங்கையின் அக்ரகாரத்தின் மேற்கிலுள்ள ஸ்ரீராஜகோபாலசுவாமி திருக்கோயில் தஞ்சை நாயக்க மன்னன் விஜயராகவ நாயக்கனால் எடுக்கப்பட்டது என்பதற்குச் சான்றாக அர்ச்சாவதார பெருமான வணங்கிய நிலையில் விஜயராகவ நாயக்கனின் சிற்பம் உள்ளது.
# குள்ளம்பதி



**குள்ளம்பதி** (KULLAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கும், மத்தூர் ஊராட்சி ஒன்றியத்துக்கும் உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது மத்தூரில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 42 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது.  

## மேற்கோள்
# சந்திரமௌலீசுவரர் கோயில், தாழமங்கை



**சந்திரமௌலீசுவரர் கோயில்** என்பது தஞ்சாவூர் மாவட்டத்தில் தஞ்சாவூர் - கும்பகோணம் நெடுஞ்சாலையில் பசுபதிகோயிலுக்கு முன்பாக சாலையின் மேற்புறம் உள்ள ஒரு சிவன் கோயில் ஆகும்.  

## தல வரலாறு
சக்கராப்பள்ளி சப்தஸ்தானத்தி்ன் ஆறாவது தலமான இத்தலம் தாழமங்கையில் உள்ளது. இத்தலம் சோழர்களுக்கு முன் ஆண்ட முத்தரையர்கள் காலத்து கோயில். இக்கோயிலுக்குக் கிழக்கிலுள்ள திருக்குளத்தில் பூர்ண சந்திரனின் கிரணங்கள் பிரதிபலித்து கோயிலுள்ள இறைவனைப் பூஜித்ததால் இறைவனின் திருநாமம் சந்திரமௌலீஸ்வரர் என்றாயிற்று என்கிறது தலபுராணம். இத்தலத்திற்கு வரும் பல்லக்கு நிற்கக்கூட நேரமின்றி தீபாராதனையுடன் புறப்பட்டு விடும்.  

- சக்கரப்பள்ளியில் உள்ள சக்கரவாகேசுவரர் கோயில்
- அரியமங்கையில் உள்ள ஹரிமுக்தீஸ்வரர் கோயில்
- சூலமங்கையில் (சூலமங்கலம்) உள்ள கிருத்திவாகேசுவரர் கோயில்
- நந்திமங்கையில் உள்ள ஜம்புகேஸ்வரர் கோயில்
- பசுமங்கையில் (பசுபதிகோயில்) உள்ள பசுபதீசுவரர் கோயில்
- தாழமங்கையில் (தாழமங்கலம்) உள்ள சந்திரமௌலீசுவரர் கோயில்
- புள்ளமங்கை என்றழைக்கப்படுகிற ஆலந்துறைநாதர் கோயில்
# கல்வித் திரைப்படம்

**கல்வித் திரைப்படம்** (educational film) என்பது திரைப்பட வகைகளில் ஒன்றாகும். இதன் முதன்மை நோக்கம் கல்வி கற்பிப்பது ஆகும். இது கற்பித்தல் முறைகளுக்கு மாற்றாக வகுப்பறைகளில் கல்வித் திரைப்படங்கள் பயன்படுத்தப்பட்டுகின்றது.  

முதல் அதிகாரப்பூர்வ கல்வித் திரைப்படங்கள் சர்ச்சைக்குரிய தாக விவாதிக்கப்படுகின்றது. சில ஆய்வாளர்கள் முதல் கல்வித் திரைப்படங்கள் 1897 ஆம் ஆண்டில் செயின்ட் பீட்டர்ஸ்பர்க்கில் காட்டப்பட்டன என்று பரிந்துரைத்தனர், மற்ற ஆய்வாளர்கள் முதல் கல்வித் திரைப்படங்கள் 1913 இல் நியூஸ்ரீலால் காட்டப்பட்டதாக சொல்லப்படுகின்றது. இதன் காரணமாக கல்வித் திரைப்படம் 1990 களில் முற்பகுதியில் அறிமுகப்படுத்தப்பட்டதாக நிரூபிக்கப்படுகின்றது.  

இந்த வகை திரைப்படம் சமூக அறிவியல் மற்றும் புவியியல் திரைப்படங்கள், வரலாற்றுத் திரைப்படம், கலை மற்றும் கைவினை திரைப்படம், இலக்கியம் மற்றும் மொழி கலை திரைப்படம், சமூகவியல் திரைப்படம் போன்ற பல பிரிவுகளில் காண்பிக்கப்படுகிறது.
# மார்க்கெட் ராஜா எம்.பி.பி.எஸ்


**மார்க்கெட் ராஜா எம் பி பி எஸ்** (*Market Raja MBBS*) என்பது 2019 ஆண்டைய இந்தியத் தமிழ்த் திரைப்படமாகும். இதை சரண் எழுதி இயக்க, எஸ். மோகன் தயாரித்துள்ளார். இந்த படத்தில் ஆரவ் முன்னணி கதாபாத்திரத்தில் அறிமுகமாகியுள்ளார். மேலும் இப்படத்தில் காவ்யா தாப்பர், நிகேஷா படேல் ஆகியோரும் இணைந்து நடித்துள்ளனர். படத்திற்கு சைமன் கே. கிங் இசையமைத்துள்ளார், ஒளிப்பதிவை இயக்குனரின் தம்பியான கே. வி. குகன் மேற்கொள்ள, படத்தொகுப்பை கோபி கிருஷ்ணா செய்துள்ளார். இப்படம் 2019 நவம்பர் 29 அன்று வெளியிடப்பட்டது.  

## நடிகர்கள்

- மார்க்கெட் ராஜாவாக ஆரவ்
- வாணிஸ்ரீ ஆக காவ்யா தாப்பார்
- ஸ்டெபனியாக நிகேசா படேல்
- சந்திரபாபுவாக விகான்
- வாணிஸ்ரீயின் தந்தை சிவாஜி முத்தையாவாக நாசர்
- மார்க்கெட் ராஜாவின் தாய் சுந்தரி பாயியாக ராதிகா சரத்குமார்
- சந்திரபாபுவின் தாயாக ரோகிணி
- மனோகர் சிங்காக பிரதீப் ரவட்
- நிழலுலக தலைவன் ராதாவாக சாயாஜி சிண்டே
- அமைச்சர் ராமதாசாக ஹரீஷ் பேரடி
- தாசாக ஆதித்யா (நடிகர்)
- வர்தாவாக சாம்ஸ்
- பின் லேடனாக முனீஷ்காந்த் ராமதாஸ்
- பின் லேடனின் மனைவியாக தேவதர்சினி
- மோகனாக மதன் பாப்
- நிழலுலக இளைய தலைவர் நிதின் சத்யா
- யோகி பாபு
- வையாபுரி

## இசை
இயக்குநர் சரணின் படத்தில் முதன் முதலில் சைமன் கே. கிங் இசையமைத்துள்ளார்.  

## வெளியீடு

### சந்தைப்படுத்தல் மற்றும் வெளியீடு
படத்தின் முதல் தோற்றம் 1 மே 2019 அன்று வெளியிடப்பட்டது. படத்தின் முன்னோட்டம் 24 செப்டம்பர் 2019 அன்று வெளியிடப்பட்டு, இதுவரை பத்து லட்சம் பார்வைகள் பார்துள்ளனர்.  

முதலில், படம் 8 நவம்பர் 2019 அன்று வெளியிட திட்டமிடப்பட்டிருந்தது. ஆனால் தவிர்க்க முடியாத சில காரணங்களால் அது ஒத்திவைக்கப்பட்டது. பின்னர், இந்த படம் 29 நவம்பர் 2019 அன்று உலகளவில் வெளியிடப்படும் என்று அறிவிக்கப்பட்டது.
# கனவுருப்புனைவுத் திரைப்படம்


**கனவுருப்புனைவுத் திரைப்படம்** (Fantasy film) என்பது அற்புதமான கருப்பொருள்கள், மந்திரம், இயற்கைக்கு அப்பாற்பட்ட நிகழ்வுகள், புராணங்கள், நாட்டுப்புறவியல் கதைகள் அல்லது கவர்ச்சியான கற்பனை உலகங்களைக் கொண்ட கற்பனை வகையைச் சேர்ந்த திரைப்படங்கள் கனவுருப்புனைவுத் திரைப்படம் ஆகும். இந்த வகை ஊகப்புனைவு, அறிபுனைத் திரைப்படம் மற்றும் திகில் திரைப்படங்களுடன் சேர்ந்த புனைகதைகளின் ஒரு வடிவமாகக் கருதப்படுகிறது. கனவுருப்புனைவுத் திரைப்படம் பெரும்பாலும் மந்திரம், புராணம், அதிசயம் மற்றும் அசாதாரணமான வாழ்வியலை கொண்டது.  

1980 களில் வரை கற்பனைத் திரைப்படங்கள் மிகக் குறைவாகவே இருந்தன, உயர் தொழில்நுட்ப திரைப்படத் தயாரிக்கும் நுட்பங்களும் பார்வையாளர்களின் ஆர்வமும் அதிகரித்ததால் இந்த வகை தற்பொழுது செழித்து வளர்ந்துள்ளது. 1903 ஆம் ஆண்டு இயக்குநர் ஜார்ஜஸ் மெலிஸ் என்பவரால் முதல் ஊமைத் திரைப்படம் பிரஞ்சு மொழியில் தயாரிக்கப்பட்டது.
# 3-தயோபீன் அசிட்டிக் அமிலம்


**3-தயோபீன் அசிட்டிக் அமிலம்** *(3-Thiophene acetic acid)* என்பது C<sub>6</sub>H<sub>6</sub>O<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம கந்தகச் சேர்மமான இது வெண்மை நிறத்தில் ஒரு திண்மமாகக் காணப்படுகிறது. பாலிதயோபீன் எனப்படும் பல்தயோபீன் வழிப்பெறுதிகள் தயாரிக்க உதவும் முன்னோடிச் சேர்மமாக 3-தயோபீன் அசிட்டிக் அமிலம் கவனத்தை ஈர்க்கிறது.
# தன்னாட்சி இயக்கம் (இந்தியா)



**இந்தியாவில் தன்னாட்சி இயக்கம்** (**Indian Home Rule movement**), பிரித்தானிய இந்தியாவின் மாகாணங்களையும், ஆட்சிப் பகுதிகளையும் ஆங்கிலேயர்களுக்கு பதிலாக இந்தியர்களின் தன்னாட்சியுடன் கூடிய அரசுகள் நிர்வகிப்பதை வலியுறுத்தும் இயக்கமாகும்.  

பம்பாய் மாகாணத்தின் பெல்கமில் நடைபெற்ற மாநாட்டின் போது ஏப்ரல், 1916 அன்று இந்திய விடுதலை இயக்கத் தலைவர்களான பால கங்காதர திலகர், எஸ். சுப்பிரமணிய அய்யர், சத்தியேந்திர நாத் போசு, அன்னி பெசண்ட், முகமது அலி ஜின்னா ஆகியோரால் இவ்வியக்கம் நிறுவப்பட்டது.  

துவக்கத்தில் இந்திய தேசிய காங்கிரசு மற்றும் அகில இந்திய முசுலிம் லீக் கட்சிகளின் உறுப்பினர்களால் ஈர்க்கப்பட்ட இவ்வியக்கம் ஈர்க்கப்பட்டது. இவ்வியக்கம் மேற்கொண்ட 1916-ஆம் ஆண்டு லக்னோ உடன்படிக்கையின் படி, இந்தியத் தீவிரவாத தேசிய மற்றும் மிதவாத தேசியவாதத் தலைவர்களை ஒன்றிணைத்தது.  

இதனால் பிரித்தானிய இந்திய அரசுக்கு எதிராக நாடு முழுவதும் எழுந்த மக்கள் போராட்டங்களால், பிரித்தானிய அரசு அன்னி பெசன்ட்டை கைது செய்தது. போராட்டங்களை தணிக்க வேண்டி பிரித்தானிய அர்சு மாண்டேகு-செம்ஸ்போர்டு சீர்திருத்தங்கள் அடிப்படையில் இந்திய அரசுச் சட்டம், 1919 இயற்றி, சென்னை மாகாணம், வங்காள மாகாணம், பம்பாய் மாகாணம், மத்திய மாகாணம் மற்றும் பஞ்சாப் மாகாணங்களில் வரையறுக்கப்பட்ட அதிகாரங்களுடன், மக்கள் பிரதிநிதிகள் கொண்ட சட்டமன்றங்கள் நிறுவப்பட்டது. 1921ல் கிராமப்புற மக்களின் மேம்பாட்டிற்காக பஞ்சாயத்துக் குழுக்கள் அமைக்கப்பட்டது. 1920-இல் இவ்வியக்கத்தின் தலைவராக மகாத்மா காந்தி தேர்ந்தெடுக்கப்பட்டார்.  

இவ்வியக்கத்தின் மைய நோக்கங்கள் நிறைவேறியதால், இந்திய விடுதலை இயக்கத்தில் மட்டுமே கருத்தில் கொள்ளப்பட்டது. எனவே இவ்வியக்கம் தானாக செயல் இழந்து . தேசியத் தலைவர்கள் இந்திய விடுதலை இயக்கத்தில் கவனம் செலுத்தினர். எனவே 1921-இல் தன்னாட்சி இயக்கத்தின் பெயர், சுயராச்சிய சபை எனப் பெயர் மாற்றம் செய்யப்பட்டது.  

## அடிக்குறிப்புகள்
# கனவுருப்புனைவு


**கனவுருப்புனைவு** (Fantasy) ஒரு கற்பனையான பிரபஞ்சத்தில் அமைக்கப்பட்ட பல ஊகப்புனைவுகளின் வகையாகும், இது பெரும்பாலும் நிஜ உலக புராணங்கள் மற்றும் நாட்டுப்புற கதைகளால் ஈர்க்கப்படுகிறது. இதன் ஆரம்பம் வாய்வழி மரபுகளில் உள்ளன, பின்னர் அவை கற்பனை இலக்கியமாகவும் நாடகமாகவும் மாறியது. இது இருபதாம் நூற்றாண்டிலிருந்து திரைப்படங்கள், தொலைக்காட்சி, வரைகதை புதினங்கள், மங்கா மற்றும் நிகழ்பட ஆட்டங்கள் உள்ளிட்ட பல்வேறு ஊடகங்களில் பல வடிவங்களில் கனவுருப்புனைவுகள் படைக்கப்படுகின்றன.  

பரவலர் கலாச்சாரத்தில் கனவுருப்புனைவு வகை ஒரு முக்கியமான பங்கை வகிக்கின்றது. பெரும்பாலான கனவுருப்புனைவு மந்திரம் மற்றும்பிற இயற்கைக்கு அப்பாற்பட்ட சக்திகளை கொண்டுள்ளது. இது பெரும்பாலும் அறிவியல் புனைவு மற்றும் திகில் புனைவுவுடன் ஒப்பிடப்படுகிறது, ஏனெனில் அவை ஊகப்புனைவுளின் முக்கிய வகைகளாகும்.  

பல கனவுருப்புனைவுத் திரைப்படங்கள் நாவல்களின் தழுவல்களை கொண்டது. குறிப்பாக பீட்டர் ஜாக்சன் இயக்கிய த லோட் ஒவ் த ரிங்ஸ் மற்றும் ஹாரி ஆரி பாட்டர் திரைப்படங்கள் இரண்டும் சினிமா வரலாற்றில் அதிக வசூல் செய்த திரைப்படங்கள் ஆகும். இதற்கிடையில் டேவிட் பெனியோஃப் மற்றும் டி. பி. வெயிஸ் ஆகியோர் புத்தகத்தை அடிப்படை யாக தயாரித்த கேம் ஆஃப் த்ரோன்ஸ் என்ற நாடகத் தொடர் தொலைக்காட்சி துறையில் மிக பெரியவெற்றியை அடைந்தது.
# இந்தியா ஹவுஸ் (இலண்டன்)


**இந்தியா ஹவுஸ்** (*India House*) பிரித்தானியப் பேரரசின் தலைநகரமான இலண்டனில் கல்வி பயிலும் இந்திய மாணவர்கள் தங்குமிடமாகவும் மற்றும் இந்திய விடுதலை இயக்கம் தொடர்பாக ஒன்று கூடி விவாதிக்கும் இடமாகவும் விளங்கியது. இது 1905 முதல் 1910 வரை வடக்கு இலண்டனின் குரோம்வெல் பகுதியின் ஹைகேட் பகுதியில் இயங்கியது. இந்தியா ஹவுசை நிறுவியவர் குஜராத்தின், மாண்டவியில் பிறந்த சியாம்ஜி கிருஷ்ண வர்மா என்ற வழக்கறிஞர் ஆவார்.  
மேலும் இவ்விடுதியை மிதவாத, தீவிரவாத இந்திய அரசியல்வாதிகளும் மற்றும் விநாயக் தாமோதர் சாவர்க்கர், வ. வே. சுப்பிரமணியம் போன்ற இந்தியப் புரட்சியாளர்களும் பயன்படுத்திக் கொண்டனர்.  

இந்தியா ஹவுசுடன் தொடர்புடைய மதன் லால் திங்கரா என்ற இந்தியப் புரட்சியாளர், இலண்டனில் வாழும், இந்தியாவிற்கான பிரித்தானிய அமைச்சர் வில்லியம் ஹட் கர்சன் வைலியை படுகொலை செய்தார். இக்கொலையை விசாரணை செய்த இலண்டன் காவல் துறை, கொலையில் இந்திய ஹவுசின் பங்களிப்பு மற்றும் கொலை செய்தவர் கண்டுபிடிக்கப்பட்டதால், இந்தியா ஹவுசை பிரித்தானிய அரசு மூட ஆனையிட்டது.  

நினைவு மையம், மாண்டவி, கட்ச் மாவட்டம், குஜராத்]]  

## அடிக்குறிப்புகள்